
Comisia pentru                  Comisia juridică, de disciplină        Comisia pentru transporturi                                             industrii şi servicii                             şi imunităţi                                    şi infrastructură                                                     

 Nr.4c-3/59/2015                           Nr.4c-11/247                               Nr.4c-26/36/2015
                                                                                                   Bucureşti, 14.11.2017
BIROULUI PERMANENT
AL

CAMEREI DEPUTAŢILOR,

 
Vă înaintăm, alăturat, raportul comun asupra propunerii legislative pentru modificarea art.24 alin.(6) din Ordonanţa de urgenţă a Guvernului nr.195/2002 privind circulaţia pe drumurile publice,  cu care Comisia pentru industrii şi servicii , Comisia juridică, de disciplină şi imunităţi  și Comisia pentru transporturi şi infrastructură au fost sesizate în fond, transmisă cu adresa Plx.108/2015.
În raport de obiectul şi conţinutul său, propunerea legislativă face parte din categoria legilor ordinare.

               PREŞEDINTE,                PREŞEDINTE,                 PREŞEDINTE,                                          
               Iulian Iancu                     Eugen Nicolicea              Lucian Nicolae Bode

      PLx108/2015                                                                                                              
R  A  P  O  R  T     C  O  M  U  N
asupra propunerii legislative pentru modificarea art.24 alin.(6) din Ordonanţa de urgenţă a Guvernului nr.195/2002 privind circulaţia pe drumurile publice
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, Comisia juridică, de disciplină şi imunităţi şi Comisia pentru transporturi şi infrastructură au fost sesizate în fond, cu dezbaterea şi avizarea cu  propunerea legislativă pentru modificarea art.24 alin.(6) din Ordonanţa de urgenţă a Guvernului nr.195/2002 privind circulaţia pe drumurile publice, transmisă cu adresa nr. PL.x 108/2015 din 2 martie 2015 şi înregistrată la comisii sub nr.4c-3/59/2015, nr.4c-11/247, respectiv nr.4c-26/36/2015.

Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera decizională pentru această propunere legislativă este Camera Deputaţilor.

Propunerea legislativă a fost respinsă de Senat în şedinţa din 25 februarie 2015.

Consiliul Legislativ a avizat favorabil propunerea legislativă, cu adresa nr.696/16.06.2014.
Guvernul, prin adresa nr.871/MRP/24.02.2017 nu susţine adoptarea propunerii legislative.
Comisia pentru apărare, ordine publică şi siguranţă naţională, în şedinţa din data de 10  martie 2015 a avizat negativ propunerea legislativă, aviz cu nr. 4c-12/65/2015.
Comisia pentru administraţie publică şi amenajarea teritoriului, în şedinţa din data de 31 martie 2015, a avizat negativ propunerea legislativă, aviz cu nr. 4c-6/71.
Propunerea legislativă are ca obiect de reglementare modificarea art. 24 alin. (6) din Ordonanţa de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare, în sensul impunerii condiţiei absolvirii învăţământului primar şi a învăţământului ssecundar inferior sau gimnazial, pentru prezentarea la examenul pentru obţinerea permisului de conducere. 
În conformitate cu prevederile art.63 din Regulamentul Camerei Deputaţilor, republicat, cele trei comisii au dezbătut propunerea legislativă şi documentele conexe în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru industrii şi servicii în şedinţa din 28 martie 2017, Comisia juridică, de disciplină şi imunităţi în şedinţa din 21 noiembrie 2016 iar membrii Comisiei pentru transporturi şi infrastructură în şedinţa din 14 noiembrie 2017.
La lucrările Comisiei pentru industrii și servicii, au fost prezenți 19 deputați din totalul de 20 membri ai comisiei, la lucrările Comisiei juridice, de disciplină şi imunităţi au fost prezenţi conform listei de prezenţă, iar la lucrările Comisiei pentru transporturi şi infrastructură au fost prezenţi 18 deputaţi, din totalul de  19 membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi reprezentanţi ai Ministerului Transporturilor.
În urma finalizării dezbaterilor, membrii celor trei comisii au hotărât, cu unanimitate de voturi, respingerea  propunerii legislative pentru modificarea art.24 alin.(6) din Ordonanţa de urgenţă a Guvernului nr.195/2002 privind circulaţia pe drumurile publice , din următoarele considerente:

· Dispoziţiile Ordonanţei de urgenţă a Guvernului nr. 195/2002, republicată, cu modificările şi completările ulterioare, trebuie să asigure compatibilitatea cu prevederile Directivei 2006/126/CE a Parlamentului European şi a Consiliului din 20 decembrie 2016 privind permisele de conducere. Actul european stabileşte, la art.7 alin. (1)-(3), condiţiile pe care statele membre le pot impune solicitanţilor unor permise de conducere, context în care impunerea altor reguli este posibilă numai cu respectarea prevederilor art. 4  al aceluiaşi articol, respectiv după consultarea Comisiei Europene;

- Textul art. 24 alin (6) din Ordonanţa de urgenţă a Guvernului nr.195/2002, republicată, cu modificările şi completările ulterioare contravine dispoziţiilor Legii nr. 255/2013 şi restrânge sfera infracţiunilor care determină interdicţia de prezentare la examenul pentru obţinerea permisului de conducere şi se poate ajunge la un rezultat contrar intenţiei generale declarate de autorii propunerii.
În raport de obiectul şi conţinutul său, propunerea legislativă face parte din categoria legilor ordinare.

             PREŞEDINTE,                PREŞEDINTE,                 PREŞEDINTE,                                          

              Iulian Iancu                    Eugen Nicolicea                Lucian Nicolae Bode                                        

              SECRETAR,                    SECRETAR,                      SECRETAR,

             Roxana Mînzatu         Costel Neculai Dunava            Bodea Marius
Consilier parlamentar, Ioan Bivolaru                                                                         Consilier parlamentar, Iulia Ioana Mircea                                                                      

Consilier parlamentar, Cristina Neicu       Consilier parlamentar, Niculina Badea   Expert parlamentar, Ruxandra Chiriac

